Document ID: /fineweb-2-swissfilter-quality_10-filterrobots/filtered/02850.jsonl.gz/8

Ако Катар стане азиски шампион во октомври, а на Европското првенство во Полска в година триумфира (на пример) Шпанија, која исто така е четврт-финалист на ова СП – се отвора место за олимписките квалификации и за осмопласираниот и за деветтотопласираниот од овој Мундијал, пласман кој веројатно ќе го оствари Македонија.
Вечерва навивајте Германија и Франција да се пласираат во четврт-финале! Зошто? Затоа што на тој начин Македонија ќе заврши деветта на Светското првенство во Катар и широко ќе си ги отвори вратите кон пласман на олимписките квалификации!
Според пропозициите на ИХФ, шест екипи ќе се пласираат на Олимписките квалификации преку овој Мундијал, односно екипите коишто ќе завршат од 2. до 7. место. Меѓутоа, ако некоја од тие екипи стане шампион на својот континент, се отвора дополнително место за осмопласираната, деветтопласираната…
Да упростиме со пример. Катар е веќе пласиран меѓу најдобрите осум на СП, под претпоставка, заедно со уште седум европски екипи. Ако Катар стане азиски шампион во октомври, а на Европското првенство во Полска в година триумфира (на пример) Шпанија, која исто така е четврт-финалист на ова СП – се отвора место за олимписките квалификации и за осмопласираниот и за деветтотопласираниот од овој Мундијал, пласман кој веројатно ќе го оствари Македонија.
Значи, Македонија ќе се пласира на олимписки квалификации ако се исполнат овие три услова:
- Франција и Германија вечерва да влезат во четврт-финале и со тоа завршиме деветти на СП;
- Катар да стане шампион на Азија на првенството во октомври;
- Репрезентацијата која в година во Полска ќе стане европски првак, да биде една од тие што на овој Мундијал во Катар влегле во четврт-финале.
Објаснувањето е дека директна виза за ОИ добиваат домаќинот (Бразил), светскиот првак и прваците на сите континенти (освен Океанија). Од друга страна, олимписките квалификации ќе ги сочинуваат 12 репрезентации, од кои шест мора да дојдат од СП во Катар. Затоа, ако една од репрезентациите кои завршиле од 2. до 7. место во Катар стане континентален првак, своето место во квалификациите го отстапува на осмата, деветта, десеттата…репрезентација од СП, а не на некоја селекција од конкретното континентално првенство.
Исто така, ако една иста репрезентација стане и светски и европски првак, своето право на директен пласман во Рио го отстапува на финалистот од ЕП (во Полска 2016), а пак, финалистот, кој (под претпоставка) завршил од 2. до 7. место во Катар повторно својот пласман во олимписките квалификации го отстапува на осмата, деветтата, десеттата…селекција од СП во Катар.
Или упростено, ако Франција стане и светски првак и европски шампион в година, во Полска, правото на директно учество во Рио би го добила второпласираната на идното ЕП (на пример Шпанија). А, бидејќи Шпанија во Катар беше пласирана од 2. до 7. место, нејзината виза за олимписките квалификации ја добива осмата екипа од Мундијалов, или поради евентуалната азиска титула на Катар, деветтата репрезентација – условно земено Македонија!
Шанси за Олимписките квалификации имаме дури и ако Франција, или Германија не ги поминат Аргентина, односно Египет и со тоа ние бидеме 10. или 11. на СП. Но во тој случај потребно е исто како и Катар и Аргентина и/или Египет да станат шампиони на своите континентални првенства, за визата за квалификациите да се отстапи на десеттопласираната, единаесеттопласираната…селекција на овој Мундијал.
Извор: www.sportmedia.mk